રાહુલ અત્યારે આ ચૂંટણીઓ માટે પક્ષની તૈયારીઓમાં અને જનસંપર્ક ઝુંબેશમાં વ્યસ્ત હોવાનું કારણ આપવામાં આવ્યું છે. પક્ષમાં ચાલતી ચર્ચા પ્રમાણે એ બહાને ચૂંટણીમાં રાહુલના નેતૃત્વનો દેખાવ કેવો રહે છે એ પણ જાણી શકાશે. રાહુલ ગાંધીની સાથે હવે કોંગ્રેસમાં પ્રિયંકા ગાંધીની સક્રિયતા વધી છે. તેનો ઉદ્દેશ પણ રાહુલના નેતૃત્વને નિખારવાનો છે. તાજેતરમાં દિલ્હીમાં પૂર્વ સૈનિકની આત્મહત્યાના પગલે સરકારવિરોધી દેખાવો દરમિયાન રાહુલની ધરપકડ કરાઈ હતી તેને કોંગ્રેસના નેતાઓએ કોંગ્રેસના પુનરોત્થાનના સંકેત તરીકે ગણાવી હતી. રાહુલને એ માટે પ્રેરિત કરવાનો આઇડિયા પ્રિયંકાનો હોવાનું કહેવાય છે.